EkBass/fiwiki-20250220-pages-articles huggingface dataset:
Nissnikun koulu

Nissnikun koulu (ent. Sepän koulu) sijaitsee Kirkkonummella Masalassa. Sen kolmessa rakennuksessa toimii ylä- ja alakoulu. Lisäksi yläkoulun rakennuksessa on toiminut Porkkalan lukion Masalan toimipiste vuoteen 2015 asti. Koulu aloitti toimintansa 1980-luvun loppupuolella ja se sai 2012 nimen Nissnikun koulu.Koulun esittely. Kirkkonummi. Viitattu 27.9.2014. Helmikuussa 2019 vanha alakoulu poistettiin käytöstä ja sen toiminta siirtyi vieressä oleviin väistötiloihin. Alakoulun rakennus on määrä purkaa ja paikalle rakentaa uusi koulukeskus. Koulussa opiskelee noin 650 oppilasta. Koulussa käytetään nelijaksoista opiskelujärjestelmää. Koulun nykyisenä rehtorina toimii Jussi Määttä. Elokuussa 2012 Nissnikun koulu (alakoulu) ja Sepän koulu (yläkoulu) yhdistyivät ja nimi muutettiin Nissnikun yhtenäiskouluksi. == Lähteet == == Aiheesta muualla == * Koulun omat sivut Luokka:Kirkkonummen peruskoulut
Lyyran rengassumu

Lyyran rengassumu (myös M57 tai NGC 6720) sijaitsee Lyyran tähdistössä, Lyyran beta- ja gamma-tähtien välissä. Lyyran rengassumun keskustassa on valkoinen kääpiö, jonka kirkkaus on noin 14,7 magnitudia. Sumu laajenee 20-30 km/s nopeudella. Valkoisen kääpiön sumun keskeltä löysi Friedrich von Hahn 1800-luvulla. == Lähteet == == Aiheesta muualla == Luokka:Orionin haara 057 Luokka:Planetaariset sumut 6720
Dwight Helminen

Dwight Helminen (s. 22. kesäkuuta 1983 Hancock, Michigan, Yhdysvallat) on yhdysvaltalainen, amerikansuomalaista syntyperää oleva, uransa päättänyt jääkiekkoilija, joka viimeksi pelasi ECHL-joukkue Kalamazoo Wingsin riveissä. Helminen syntyi Pohjois-Michiganin Hancockissa mutta vietti suurimman osan nuoruuttaan Detroitin metropolialueella.https://yoopersteez.com/post/dwight- helminen-san-jose-sharks == Ura == Helminen liittyi 15-vuotiaana NAHL-liigan Detroit Compuware Ambassadorsin joukkueeseen, ja pelasi kaksi vuotta ennen yliopistouraansa USHL-junioriliigan USNTDP-ohjelmassa. Helminen pelasi Michiganin yliopiston joukkueessa yliopistosarjassa, jossa hänet valittiin sarjan parhaaksi puolustavaksi hyökkääjäksi . Edmonton Oilers varasi Helmisen vuoden 2002 NHL:n varaustilaisuudessa numerolla 244. Sittemmin hänet myytiin New York Rangersiin vaihdossa Petr Nedvědiin ja Jussi Markkaseen Rangersin saadessa lisäksi Stephen Valiquetten ja toisen kierroksen varausoikeuden. Helminen aloitti ammattilaisuransa Rangersin farmijoukkueissa Charlotte Checkersissä (ECHL) ja Harford Wolf Packissa (AHL) . Kolmen farmikauden jälkeen kesällä 2007 Helminen teki sopimuksen SM-liigassa pelanneeseen JYPiin, johon aiemmin oli saman kesän aikana liittynyt hänen pikkuveljensä Lars. Suomessa Dwight Helminen pelasi pisteiden valossa hyvän kauden tehden 20 maalia. Kaudeksi 2008–2009 Helminen teki NHL-sopimuksen Carolina Hurricanesin kanssa. Hän ei kuitenkaan lyönyt itseään läpi NHL:aan, vaan teki 23 ottelussa vaatimattomat tehopisteet 1+1=2. Suurin osa kaudesta kuluikin Carolinan farmijoukkue Albany River Ratsissa. Heinäkuussa 2009 Dwight Helminen solmi yksivuotisen sopimuksen NHL-seura San Jose Sharksin kanssa. Helminen pääsi kauden aikana kuitenkin pelaamaan vain neljä NHL-ottelua, joissa hän teki yhden maalin. Kaudeksi 2010–2011 hän teki sopimuksen SM-liigassa pelanneen Pelicansin kanssa. Helminen teki Pelicansissa runkosarjan ja liigakarsintojen 64 ottelussa tehopisteet 15+16=31. Kauden jälkeen hän teki yksivuotisen sopimuksen Tšekin kakkossarjassa pelanneen Piráti Chomutovin kanssa. Helminen pelasi Chomutovissa helmikuulle 2012 tehden 24 ottelussa 18 tehopistettä. Hän siirtyi kuitenkin kesken kauden ECHL-liigan Kalamazoo Wingsiin. Helminen pelasi loppukauden Kalamazoossa, mutta siirtyi sen jälkeen muihin töihin. Hän teki kuitenkin ottelukohtaisen sopimuksen joukkueen kanssa tammikuussa 2013, kun Kalamazoo kärsi pelaajapulasta. == Muuta == Dwight Helmisen veli on jääkiekkoilija Lars Helminen, joka pelasi Dwightin kanssa JYPissä kaudella 2007–2008.Viimeinenkin Helminen jätti SM-liigan Veljekset saivat lempinimet suomalaisen jääkiekkoilija Raimo "Raipe" Helmisen mukaan, puolustajana pelannut Lars oli "Laipe" ja Dwight oli "Dwaipe".Helminen himoitsee Pelicansin ennätyksiäPelicans – uusi TPS? ==Lähteet== ==Aiheesta muualla== * Luokka:Yhdysvaltalaiset jääkiekkoilijat Luokka:Amerikansuomalaiset henkilöt Luokka:Edmonton Oilersin varaamat pelaajat Luokka:Vuonna 1983 syntyneet Luokka:Elävät henkilöt
Kate Maki

Kate Maki on kanadalainen laulaja-lauluntekijä. Hän syntyi ja kasvoi Sudburyssä, Ontariossa, ja hänellä on suomalaiset sukujuuret. Makin debyyttialbumi Confusion Unlimited (2003) ja sitä seurannut The Sun Will Find Us (2004) saivat hyvän vastaanoton ja nimettiin Northern Ontario Music and Film Awardsissa vuoden albumiksi. Hänen kappaleitaan on esitetty kanadalaisissa elokuvissa, kuten Weirdsville – kummajaisten kaupunki ja Wilby Wonderful. Kiertueajan ulkopuolella Maki opettaa tieteitä ja ranskaa. Hän asuu tällä hetkellä Sudburyssä laulaja-lauluntekijä Nathan Lawrin kanssa, joka on myös vieraillut hänen kahdella viimeisimmällä albumillaan. He käyvät satunnaisesti yhdessä kiertueella. == Diskografia == === Studioalbumit === * Confusion Unlimited (2003) * The Sun Will Find Us (2004) * On High (2008) * Two Song Wedding (2010) * Moonshine (2011) *Head in the Sand (2016) === Kiertuealbumit === * A Midautumn Night's Dream (2005) * A Midwinter Night's Dream (2005) === Soundtrackit === * Weirdsville: ”To Get Across” albumilta The Sun Will Find Us * Wilby Wonderful: ”Strangest Dream” albumista Confusion Unlimited == Lähteet == == Aiheesta muualla == * Viralliset kotisivut Luokka:Kanadalaiset laulaja-lauluntekijät Luokka:Kanadalaiset folklaulajat Luokka:Kanadansuomalaiset henkilöt Luokka:Syntymävuosi puuttuu Luokka:Elävät henkilöt
Unknown Pleasures

Unknown Pleasures on brittiläisen yhtyeen Joy Divisionin kesäkuussa 1979 julkaistu esikoisalbumi. Julkaisuaikanaan albumi herätti kiinnostusta lähinnä ainoastaan yhtyeen kotimaassaan Isossa-Britanniassa, mutta vasta myöhemmin ainoastaan singleinä julkaistut ”Love Will Tear Us Apart” ja ”Transmission” nostivat myös Unknown Pleasures -albumin ja yhtyeen mainetta muuallakin maailmalla. Albumin tunnetuinta antia ovat klassikoiksi muodostuneet ”She’s Lost Control” ja ”Shadowplay”. Myös ”New Dawn Fades” ja ”Disorder” ovat jossain määrin tunnettuja. Mistään albumin kappaleesta ei ole julkaistu singleä, mutta ”She’s Lost Control” on julkaistu ”Atmosphere”-singlen B-puolena uudestaan nauhoitettuna. Albumi oli myös ainut yhtyeen aikana julkaistu studioalbumi, sillä laulaja Ian Curtis teki itsemurhan keväällä 1980 ennen yhtyeen toisen albumin Closerin julkaisua. Albumista julkaistiin vuonna 2007 erikoisversio, joka sisälsi albumin lisäksi bonusalbumin. Bonusalbumilla on muun muassa varhaisia versioita albumin kappaleista sekä muista raidoista, jotka päätyivät muihin yhtyeen julkaisuihin. == Kappaleet == # # # # # # # # # # === Vuoden 2007 bonusalbumi === # # # # # # # # # # # # == Arvostelut == * AllMusic: == Lähteet == == Aiheesta muualla == * Unknown Pleasures in Details * Ian Curtis and Joy Division Fans Club Luokka:Joy Divisionin albumit Luokka:Vuoden 1979 esikoisalbumit
Tiibetinhanhi

Tiibetinhanhi (Anser indicus) on aasialainen hanhilaji, joka on yleinen puistolintu. Sen vanha suomenkielinen nimi oli intianhanhi. Lajin kuvaili tieteelle ja nimesi John Latham vuonna 1790. == Koko ja ulkonäkö == Linnun pituus on 71–76 cm, siipien kärkiväli 140–160 cm ja paino 2–3 kg. Vartalo on vaaleanharmaa. Valkoisessa pään takaosassa on kaksi mustaa raitaa. Nokka on keltainen ja siinä on musta kärki. Jalat ovat keltaiset. == Esiintyminen == Tiibetinhanhi on keskiaasialainen laji, jonka pesimäalue ulottuu Kaakkois- Venäjältä Tiibetiin, Mongoliaan, Länsi-Kiinaan ja etelässä Himalajalle. Se on muuttolintu, joka muuttomatkallaan ylittää Himalajan yli 9 kilometrin korkeudessa, ja talvehtii Pohjois-Intiassa ja Myanmarissa. Maailman luonnonvarainen populaatio on kooltaan 52 000–60 000 yksilöä. Puistolintuna lajia on tarhattu Euroopassa ja Pohjois-Amerikassa jo satoja vuosia. Puistoista karanneita yksilöitä on tavattu myös Suomessa vähintään 50 kertaa. Suomen ensimmäinen ja toistaiseksi ainoa pesintä todettiin Kemijärvellä, lakkautetun sellutehtaan jätevesijärvellä 14. kesäkuuta 2008; laji on viettänyt paikalla kesien sulkasatoajat vuodesta 2001 alkaen jopa 25 yksilön (7. elokuuta 2005) voimin. Muualla Euroopassa laji on tavattu pesivänä Isossa- Britanniassa, Alankomaissa, Norjassa ja Ruotsissa, ja sen otaksutaan olevan kotiutumassa eurooppalaiseen luontoon. == Elinympäristö == Luontaisella esiintymisalueellaan tiibetinhanhi pesii korkealla vuoristojärvillä. == Lisääntyminen == Pesä on maassa, mielellään pienessä saaressa. Valkoisia munia on 4–6, ja naaras hautoo niitä noin neljä viikkoa. Laji saavuttaa sukukypsyyden noin 3-vuotiaana. == Ravinto == Tiibetinhanhen pääravintoa ovat vihreät kasvit, mutta syö myös nilviäisiä ja muita maassa eläviä selkärangattomia. == Lähteet == * Rariteettikomitea === Viitteet === == Aiheesta muualla == * Luokka:Hanhet
André Campra

André Campra (4. joulukuuta 1660 – 29. kesäkuuta 1744) oli ranskalainen säveltäjä. Campra sijoittui kronologisesti Jean-Baptiste Lullyn ja Jean- Philippe Rameaun väliin ja oli ranskalaisen oopperamusiikin uudistaja. Campra syntyi Aix-en-Provencessa. Hän opiskeli Saint-Sauveurin tuomiokirkossa ja tuli papiksi 1678. Vuosina 1694–1700 hän toimi Notre Damen katedraalin musiikinjohtajana. Hän oli aiemmin työskennellyt Toulonissa, Arlesissa ja Toulousessa. Campra alkoi kiinnostua näyttämömusiikista ja tuli nimitetyksi oopperan johtajaksi vuonna 1730. Hänen lukuisiin oopperateoksiinsa kuuluvat mm. Idomenèe (1712), Alcine (1705), Les sauvages (1729) sekä Tancrède (1702). Viimeksi mainittu on poikkeuksellinen ooppera, sillä korkean tenorin asemasta miespäärooli ovat bassoja. Oopperoidensa lisäksi hän sävelsi hengellistä musiikkia, kuten requiemin ja kolme kirjaa kantaatteja. Campra kuoli 83 vuoden iässä Versaillesissa. == Lähteet == Luokka:Ranskalaiset säveltäjät Luokka:Ranskalaiset oopperasäveltäjät Luokka:Vuonna 1660 syntyneet Luokka:Vuonna 1744 kuolleet
Louis-Claude Daquin

Louis-Claude Daquin (4. heinäkuuta 1694 – 15. kesäkuuta 1772) oli ranskalainen säveltäjä, jonka tuotanto edustaa tyylillisesti barokkimusiikkia ja galantismia. Hän oli myös cembalo- ja urkuvirtuoosi. Louis-Claude Daquin syntyi Pariisissa juutalaiseen perheeseen, jolla oli italialaisia sukujuuria. Hänen musikaalisuutensa havaittiin varhain, ja jo 6-vuotiaana poika esiintyi Ludvig XIV:n hovissa. Hän oli 12-vuotias päästessään urkuriksi Sainte- Chapelleen. Daquin sai uransa aikana useita nimityksiä urkuriksi. Hänen säilyneeseen sävellystuotantoonsa kuuluu mm. neljä cembalosarjaa, joulupastoraaleja, kantaatti sekä air à boireja, eräänlaisia juomalauluja. Daquin, Louis-Claude Daquin, Louis-Claude Daquin, Louis-Claude
Nicolas de Grigny

Nicolas de Grigny (1672 – 30. marraskuuta 1703) oli ranskalainen urkuri ja urkumusiikin säveltäjä. Hänen tuotantonsa oli kontrapunktaalisesti ajalle tyypillistä monimutkaisempaa. Grigny syntyi Reimsissä musikaaliseen sukuun. Hänet kastettiin 8. syyskuuta 1672. Hän opiskeli Nicolas Lebèguen johdolla ja pääsi vuonna 1693 urkuriksi Saint-Denis'hin. Grigny oli vuodesta 1695 naimisissa ja hänellä oli seitsemän lasta. Grigny palasi vuonna 1696 Reimsiin, jossa hän vuotta myöhemmin sai urkurin toimen Reimsin Notre-Damen katedraalissa. Hän toimi virassaan, kunnes kuoli 31-vuotiaana. Grignyltä säilyi laaja valikoima urkuteoksia. == Aiheesta muualla == * *Vapaasti käytettävissä olevia de Grignyn partituureja Mutopia Project Luokka:Ranskalaiset säveltäjät Luokka:Ranskalaiset urkurit Luokka:Vuonna 1672 syntyneet Luokka:Vuonna 1703 kuolleet
Mädätys

Mädätys on orgaanisen aineksen anaerobista eli hapettomissa olosuhteissa tapahtuvaa hajoamista. Hajotuksesta vastaavat anaerobiset mikro-organismit. Mädätyksen tuotteena syntyy pääasiassa humusta vastaavaa kiintoainetta, vettä, hiilidioksidia ja metaanikaasua, joka voidaan hyödyntää energiantuotannossa. Hyvin toimivassa mädätysprosessissa syntyvän biokaasun metaanipitoisuus on 65–70 %. Typpiyhdisteet pelkistyvät ammoniakiksi ja rikkiyhdisteet rikkivedyksi, joka aiheuttaa mädätysprosessissa syntyvän pahan hajun. Mädätystä sovelletaan muun muassa eloperäisten jätteiden ja jäteveden käsittelyssä. Mädätysprosessi käsittää neljä päävaihetta. # Ensimmäisessä vaiheessa tapahtuu mikrobien tuottamien entsyymien aikaansaama hydrolysaatio, jonka tuotteena syntyy monomeeriyhdisteitä, vetyä ja vettä. # Seuraavassa vaiheessa, happokäymisessä, muodostuu rasvahappoja, alkoholeja, ketoneja, hiilidioksidia ja vettä. # Kolmannessa vaiheessa tapahtuu reaktiotuotteiden hajoamista asetogeenisten mikrobien välityksellä asetaatiksi, etikkahapoksi, vedyksi ja hiilidioksidiksi. # Neljännessä vaiheessa metanogeenit hajottavat kolmannen vaiheen hajoamistuotteita lopputuotteiksi, metaaniksi ja hiilidioksidiksi. == Katso myös == *Mätäneminen *Termofiilinen mädätys *Mesofiilinen mädätys *Lahoaminen *Komposti *Metaaniklatraatti *Ekstremofiili == Aiheesta muualla == *Tieteen termipankki: Mädätys *Hanna Prokkola, Toivo Kuokkanen ja Ulla Lassi: Anaerobinen biohajoaminen, Oulun yliopisto, Tammikuu 2012 (pdf) *Liang Yu, Pierre Christian Wensel, Jingwei Ma, Shulin Chen: Mathematical Modeling in Anaerobic Digestion (AD) (pdf) Luokka:Mikrobiologia Luokka:Biokemia Luokka:Jätevesihuolto
Salibandyn maailmanmestaruuskilpailut 1998

Salibandyn maailmanmestaruuskilpailut 1998 olivat historian kolmannet maailmanmestaruuskilpailut ja toiset miesten MM-kisat. Ne järjestettiin Tšekissä - Prahassa ja Brnossa. A-sarjan B-lohko ja B-sarja pelattiin Prahassa ja A-sarjan A-lohko Brnossa. Osallistujamaita oli yhteensä neljätoista - kahdeksan A-sarjan maata ja kuusi B-sarjan maata. A-sarjan osallistujamaat jaettiin kahteen lohkoon, joissa pelattiin yksinkertainen sarja. Lohkojen kaksi parasta pääsivät välieriin. B-sarjassa pelattiin yhdessä lohkossa yksinkertainen sarja, josta voittaja nousi A-sarjaan. Mestaruuden vei toista kertaa peräkkäin Ruotsi. Koko turnauksen maaliero Ruotsilla oli 56-5, ja ainoastaan alkusarjan pelissä Sveitsiä vastaan Ruotsi ei tehnyt yli kymmentä maalia. Latvia voitti B-sarjan ja nousi vuoden 2000 kisoihin A-sarjaan. ==B-sarja== Joukkue Ottelut Voitot Tasapelit Tappiot Maaliero Pisteet Latvia 5 5 0 0 48-8 10 Viro 5 4 0 1 34–9 8 Itävalta 5 3 0 2 12–17 6 Australia 5 2 0 3 20–26 4 Japani 5 1 0 4 9–41 2 Singapore 5 0 0 5 8–30 0 *Latvia nousi A-sarjaan. ==A-sarja== ===Alkulohkot=== ====Lohko A==== Joukkue Ottelut Voitot Tasapelit Tappiot Maaliero Pisteet Ruotsi 3 3 0 0 35-0 6 Sveitsi 3 2 0 1 16–9 4 Tšekki 3 1 0 2 12–17 2 Saksa 3 0 0 3 0-34 0 ====Lohko B==== Joukkue Ottelut Voitot Tasapelit Tappiot Maaliero Pisteet Suomi 3 3 0 0 18-3 6 Tanska 3 1 1 1 9–7 3 Norja 3 1 1 1 8–7 3 Venäjä 3 0 0 3 3–21 0 ===Sijoitusottelut=== ====Sijat 7-8==== ====Sijat 5-6==== ===Mitaliottelut=== {{Turnauspuu4 |29. toukokuuta| Ruotsi|11| Tanska|2 |29. toukokuuta| Suomi|4| Sveitsi|5 |31. toukokuuta| Ruotsi|10| Sveitsi|3 |31. toukokuuta| Tanska|1| Suomi|4 }} ====Välierät==== ====Pronssiottelu==== ====Loppuottelu==== ==Lopputulokset== # Ruotsi # Sveitsi # Suomi # Tanska # Norja # Tšekki # Venäjä # Saksa # Latvia # Viro # Itävalta # Australia # Japani # Singapore ==Aiheesta muualla== * Kisat kansainvälisen salibandyliiton sivuilla *Planet Floorball *Salibandy.net 1998 Luokka:Vuoden 1998 urheilu Luokka:Tšekin salibandy Luokka:Prahan urheilutapahtumat Luokka:Brnon urheilu
Antti Lehtinen

Antti Joakim Lehtinen (s. 1973) on suomalainen rumpali, joka on soittanut yhtyeissä Ultra Bra sekä Scandinavian Music Group. Lehtinen toimi myös Don Huonojen rumpalina ja taustalaulajana vuosina 2001–2003. Keväällä 2008 Antti Lehtinen esiintyi yhdessä Timo Rautiaisen kanssa MTV3:n sarjassa K-70, jossa etsittiin yli 70-vuotiaita suomalaisia laulamaan rockia kuorossa. Keväällä 2011 Lehtinen osallistui kilpailijana YLE TV1:n Maestro – tikusta asiaa -sarjaan, jossa julkisuuden henkilöt opettelivat johtamaan orkesteria. Lehtinen toimitti yhdessä Sacha Remlingin kanssa alkoholikulttuuria käsittelevää Radalla-ohjelmaa MoonTV:llä. Lehtinen toimii rumpalina muun muassa Tähdet tähdet -ohjelmassa. == Lähteet == == Aiheesta muualla == *Scandinavian Music Groupin kotisivut *Ultra Bran kotisivut * * * Samuli Putron ja Antti Lehtisen haastattelu "Haluatko muusikoksi" -sarjassa 10.3.2009 Luokka:Suomalaiset rockrumpalit Luokka:Suomalaiset rockmusiikin säveltäjät Luokka:Suomalaiset sovittajat Luokka:Ultra Bran jäsenet Luokka:Don Huonojen jäsenet Luokka:Vuonna 1973 syntyneet Luokka:Elävät henkilöt
Kobudō

Kobudō () tai synonyymi kobujutsu (), ”vanha budō”, voi viitata seuraaviin asioihin: *Koryū, vanhat ennen Meiji-restauraatiota luodut japanilaiset kamppailulajit *Ryūkyū kobujutsu, Okinawan kobujutsu tai Okinawan kobudo, Ryūkyūsaarilta peräisin olevat kamppalilulajit
Genovanlahti

Genovanlahti () on Italiassa sijaitseva lahti, joka on pohjoisin osa Ligurianmerta. Lahden leveys on noin 125 km läntisestä Imperian kaupungista idässä sijaitsevaan La Speziaan. Suurin kaupunki sen rannalla on Genova, jossa sijaitsee tärkeä satama. Luokka:Italian merialueet Luokka:Välimeren lahdet
Anita Roddick

Anita Roddick (alk. Anita Perella, 23. lokakuuta 1942 Littlehampton, Sussex, Iso-Britannia – 10. syyskuuta 2007) oli brittiläinen yrittäjä ja The Body Shop -ketjun perustaja. Liike korostaa toiminnassaan ekologista vastuuta ja yhteiskunnallista merkittävyyttä. Roddick perusti ketjun Brightonissa vuonna 1976.The Body Shopin historia The Body Shop. Hän lukeutui maailman rikkaimpiin naisiin ennen äkillistä kuolemaansa aivoverenvuotoon syyskuussa 2007. == Teoksia == * The Body Shop Book. Macdonald, 1985. ISBN 0-356-10934-8. * Mamatoto: the Body Shop Celebration of Birth. Virago, 1991. ISBN 1-85381-421-0. * Troubled Water: Saints, Sinners, Truth and Lies about the Global Water Crisis (Brooke Shelby Biggsin kanssa). Anita Roddick Books, 2004. ISBN 0-9543959-3-X. * Business as Unusual. Anita Roddick Books, 2005. ISBN 0-9543959-5-6. == Lähteet == == Aiheesta muualla == * Anita Roddickin muistokirjoitus Helsingin Sanomissa Luokka:Brittiläiset liikemiehet Luokka:Vuonna 1942 syntyneet Luokka:Vuonna 2007 kuolleet
Animal (Fuck Like a Beast)

Animal (Fuck Like a Beast) on heavy metal -yhtye W.A.S.P.:in ensimmäinen single ja eräs yhtyeen tunnetuimmista kappaleista. Alkuperäisen singlen B-puolena oli kappale "Show no Mercy". Alun perin kappale on julkaistu ainoastaan singlenä, mutta myöhemmin se on julkaistu osana uudelleenmasteroitua W.A.S.P.:in samannimistä debyyttialbumia. W.A.S.P. joutui 1980-luvulla useasti PMRC:n hampaisiin ja kritiikin kohteeksi, muun muassa juuri "Animal (Fuck Like a Beast)" -singlen sanoitusten takia. W.A.S.P.:in laulaja Blackie Lawless sanoi haastattelussa vuonna 2010, että hän ei enää ikinä tule soittamaan "Animalia" yhdelläkään keikalla, mutta laulu oli kuitenkin aiheellinen osa hänen aiempaa elämäänsä. Samassa haastattelussa Lawless sanoi olevansa laulun kirjoittaja. W.A.S.P.:in entinen kitaristi Chris Holmes on esittänyt "Animalia" Mean Man -yhtyeensä kanssa useilla keikoilla 2010-luvulla. Syyskuussa 2016 Holmes kertoi Edinburghissa keikan aikana, että hän oli hiljattain saanut Blackie Lawlessilta sähköpostiviestin, jossa Lawless pyysi, ettei biisiä soiteta keikoilla. Holmes vähät välitti Lawlessin pyynnöstä. Samassa yhteydessä Holmes antoi ymmärtää, että hän on laulun kirjoittaja. Vuonna 2022 Lawless esitti kappaleen keikallaan Las Vegasissa. ==Lähteet== ==Aiheesta muualla== * Discogs Luokka:Vuoden 1984 kappaleet Luokka:Yhdysvaltalaiset heavy metal -kappaleet
Suuri Saatana

Suuri Saatana (persiaksi شيطان بزرگ Shaytan Bozorg, arabiaksi الشيطان الأكبر Al-Shaytan Al-Akbar) on nimitys, jota Iranin poliittinen johto käyttää Yhdysvalloista. Ajatollah Khomeini on käyttänyt termejä Iblis ja Shaitan, jotka kumpikin ovat islamilaisia termejä Saatanalle. == Alkuperä == Vuonna 1948 islamilainen ideologi Sayyid Qutb lähti Egyptin hallituksen toimeksiannosta Yhdysvaltoihin kahdeksi ja puoleksi vuodeksi tutkimaan paikallista koulutusjärjestelmää. Palattuaan hän kirjoitti halveksivaan sävyyn Yhdysvalloista ja länsimaisesta kulttuurista yleensä. Hän piti näkemäänsä elämäntapaa moraalittomana ja huomioi erityisesti tanssi-illat, ”joissa molemmat sukupuolet tapaavat, seurustelevat ja koskettelevat.” Islamilaiseen elämään tottuneena hän piti tätä kauhistuttavana ja siveettömänä, ja hänen näkökulmastaan ihmisten käytöksen aiheuttajana oli Saatana. Häneltä ajatellaan olevan peräisin ajatus Yhdysvalloista Saatanan valtakuntana. == Islamilainen vallankumous == Ajatollah Khomeinin kerrotaan sanoneen 5. marraskuuta 1979: ”Amerikka on suuri Saatana, haavoitettu käärme.” Iranin vallankumouksen aikana ja sen jälkeen samankaltaisia nimityksiä käytettiin länsimaista ja jossain määrin Neuvostoliitosta, jota kutsuttiin Vähäisemmäksi Saatanaksi. Israelia kuvataan nykyään joskus termillä Pieni Saatana. Termiä käytettiin laajasti islamilaisen vallankumouksen aikana ja sen jälkeen, mutta sen käyttö jatkuu yhä joissain Iranin poliittisissa piireissä. Mielenosoituksissa termin ohessa käytetään usein huutoa Marg bar Amrika! (”Kuolema Amerikalle”). == Lähteet == Luokka:Poliittiset käsitteet
Chuck Rayner

right|thumb|150px|Chuck Rayner Claude Earl "Chuck" Rayner (11. elokuuta 1920 Sutherland, Saskatchewan, Kanada – 5. lokakuuta 2002) oli kanadalainen jääkiekkomaalivahti. Hän pelasi National Hockey Leaguessa New York Americansissa ja New York Rangersissa vuosina 1940–1953. Ennen NHL-uransa alkua hän pelasi AHL:n Springfield Indiansissa ollen kaudella 1940–41 AHL:n vähiten maaleja taakseen päästänyt ja eniten nollapelejä pelannut maalivahti. == Saavutuksia == * AHL:n kakkostähdistössä 1941 * NHL:n kakkostähdistössä 1949, 1950 ja 1951 * Hart Memorial Trophy 1950 (paras pelaaja) * pelasi NHL:n tähdistöottelussa 1949, 1950 ja 1951 * Hockey Hall of Fameen 1973 Luokka:Kanadalaiset jääkiekkoilijat Luokka:Hockey Hall of Fame Luokka:Hart Memorial Trophy -voittajat Luokka:Vuonna 1920 syntyneet Luokka:Vuonna 2002 kuolleet
Inside the Electric Circus

Inside the Electric Circus on heavy metal-yhtye W.A.S.P.:in kolmas studioalbumi, joka julkaistiin syyskuussa 1986 (Capitol Records). Albumi julkaistiin remasteroituna vuonna 1997 (Snapper Music). Inside the Electric Circus oli yhtyeen viimeinen albumi, joka voidaan luokitella glam metaliksi. Albumi nousi Suomen virallisen listan sijalle 16. == Kappaleet == # # # # # # # # # # # # Vuoden 1997 uudelleenjulkaisu # * # == Kokoonpano == * Blackie Lawless – laulu, kitara * Chris Holmes – kitara * Johnny Rod – basso * Steve Riley – rummut == Arvostelut == * Allmusic: Allmusic review == Lähteet == == Aiheesta muualla == * * Luokka: Vuoden 1986 albumit Luokka:W.A.S.P.:in albumit
Johnny Rod

Johnny Rod (s. 9. joulukuuta 1957) on yhdysvaltalainen basisti. Rod vaikutti Carmine Appicen kanssa King Kobra -nimisessä yhtyeessä vuosina 1983-1986. Vuonna 1986 Rod liittyi heavy metal -yhtye W.A.S.P.:iin ja soitti bassoa albumeilla Inside The Electric Circus ja Headless Children. Kun Rod erosi W.A.S.P:ista vuonna 1993, hän ryhtyi ensihoitajaksi Pittsburghissä, Pennsylvaniassa. Luokka:Yhdysvaltalaiset metallimusiikin basistit Luokka:Vuonna 1957 syntyneet Luokka:Elävät henkilöt
Jazz (täsmennyssivu)

Jazz voi viitata esimerkiksi seuraaviin asioihin: *jazz, musiikkityyli ja sen monet alagenret *jazztanssi, tanssityyli ==Teoksia== *Jazz, Toni Morrisonin romaani vuodelta 1992 *Jazz, Queenin albumi vuodelta 1978 *Jazz, Ry Cooderin albumi vuodelta 1978 ==Henkilöitä ja hahmoja== *Jazz, WWE:n showpainija, oikealta nimeltään Carlene Begnaud *Larry ”Jazz” Anthony, yhdysvaltalainen hip hop -artisti, Dru Hill -yhtyeen jäsen *Jazz, hahmo Transformers-universumissa ==Urheiluseuroja== *Utah Jazz, NBA-joukkue Salt Lake Citystä *FC Jazz, porilainen jalkapalloseura ==Muita== *Air Canada Jazz, kanadalainen lentoyhtiö *Honda Jazz, Hondan pieni tila-auto *Jazz, uusiseelantilainen omenalajike
Ultrametrinen avaruus

Ultrametrinen avaruus on erikoistapaus metrisestä avaruudesta. Toisinaan annettua ultrametristä avaruutta kutsutaan epäarkhimediseksi metriikaksi tai supermetriikaksi. p-aditinen analyysi käyttää paljolti hyväkseen makes ultrametriikkaa p-aditisen metriikan muodossa. == Formaali määritelmä == Formaalisti ultrametrinen avaruus on joukko pisteitä M joille on annettu metriikka :d : M × M -> R , missä R on reaalilukujen joukko, jolle kaikilla M:n alkioilla x, y, z, on voimassa: # d(x, y) ≥ 0 # d(x, y) = 0 jos ja vain jos x=y # d(x, y) = d(y, x) (symmetry) # d(x, z) ≤ max{d(x, y), d(y, z)} (vahva kolmioepäyhtälö tai ultrametrinen epäyhtälö). ==Ominaisuuksia== Yllä olevasta määritelmästä voidaan johtaa useita ultrametriikan ominaisuuksi. Ultrametrisessä avaruudessa on voimassa muun muassa kaikilla M:n alkiolla x, y ja z sekä reaaliluvuilla r ja s: * Jokainen kolmio on tasakylkinen, eli d(x,y) = d(y,z) tai d(x,z) = d(y,z) tai d(x,y) = d(z,x). * Jokainen annetun pallon sisäpiste on sen keskipiste, eli jos d(x,y) < r, on B(x; r) = B(y; r). * Leikkavista palloista toinen sisältyy toiseen, eli jos B(x; r) ∩ B(y; s) on epätyhjä, on joko B(x; r) ⊆ B(y; s) tai B(y; s) ⊆ B(x; r). Tässä pallo tarkoittaa avointa palloa : B(x; r) = { y ∈ M | d(x, y) < r } . * Kyseistet pallot ovat sekä avoimia, että suljettuja joukkoja indusoidun topologian suhteen. Sama pätee suljetuille palloille kunhan "<" korvataan merkillä "≤". * Avointen r-säteisten pallojen joukko ja r-säteisen suljettu pallo B muodostavat B:n osituksen ja kahden avoimen pallon etäisyys on r. Huomaa, että ultrametrisessä avaruudessa pallolla voi olla useita keskipisteitä. == Esimerkkejä == # Tarkastellaan mielivaltaisten pituisten sanojen joukkoa, missä aakkostona on Σ. Määritellään kahden sanan etäisyydeksi 2-n, missä n on ensimmäinen positio, missä kirjaimet eroavat toisistaan. Saatu metriikka on ultrametriikka. # P-aditiset luvut muodostavat täydellisen ultrametrisen avaruuden. # Jos r=(rn) on jono reaalilukuja, jotka laskevat kohti nollaa, |x|r := lim supn->∞ |xn|rn indusoi ultrametriikan kaikkien jonojen avaruudessa, joilla saatu lim sup on äärellinen. Tämä ei kuitenkaan ole seminormi, koska sillä saatu funktio ei ole homogeeninen -- Jos rn sallitaan olevan nolla, voidaan sopia myös, että 00=0. == Lähteet == Luokka:Metrinen geometria
Albina Ahatova

Albina Hamitovna Ahatova (, s. 13. marraskuuta 1976 Nikolsk, Vologdan alue) on venäläinen ampumahiihtäjä, joka aloitti uransa vuonna 1993. Hän voitti viestin olympiakultaa Torinon olympialaisissa ja oli samoissa kisoissa 15 kilometrillä ja takaa-ajossa pronssilla. Viestistä hänellä oli jo olympiahopea Naganosta ja pronssi Salt Lake Citystä. Ahatovalla on MM-kilpailuista kaksi kultaa viestistä sekä kultamitali yhteislähtökilpailusta vuodelta 2003. Hänellä on lisäksi kaksi hopeamitalia viestistä sekä hopea ja pronssi 15 kilometriltä. Östersundin MM-kilpailuissa 2008 Ahatova sijoittui Saksan Andrea Henkelin jälkeen hopealle sprinttikilpailussa ja pronssille takaa-ajossa. Maailmancupissa Ahatova on saavuttanut kaksi osakilpailuvoittoa, ollut kahdeksan kertaa toinen ja kymmenen kertaa kolmas. Kaudella 2002–2003 hän sijoittui cupin kokonaispisteissä toiseksi. Helmikuussa 2009 Kansainvälinen ampumahiihtoliitto IBU kertoi Ahatovan ja kahden muun venäläisen huippuampumahiihtäjän jääneen kiinni dopingista kauden ensimmäisessä maailmancup-kilpailussa Östersundissa. Heidän suorituksensa maailmancup- kaudelta 2008–2009 hylättiinIBU vahvisti nimekkäiden venäläisten käryt Yle 13.2.2009 Viitattu 14.2.2009 ja he saivat kahden vuoden kilpailukiellon. == Lähteet == * === Viitteet === Luokka:Venäläiset ampumahiihtäjät Luokka:Venäläiset olympiavoittajat Luokka:Dopingrikkomuksesta tuomitut ampumahiihtäjät Luokka:Vuonna 1976 syntyneet Luokka:Elävät henkilöt Luokka:Dopingrikkomuksesta tuomitut venäläiset
The Headless Children

The Headless Children on heavy metal -yhtye W.A.S.P.:in neljäs studioalbumi. Albumi julkaistiin huhtikuussa 1989 (Capitol Records). Tällä albumilla yhtye erkaantui glam metalista ja omaksui synkemmän ja raskaamman soundin kuin kolmella ensimmäisellä levyllä. The Headless Children on noussut W.A.S.P.:in kaikkien aikojen myydyimmäksi albumiksi. Levyn kansitaiteessa esiintyy monia kuuluisia henkilöitä, kuten Adolf Hitler, Josif Stalin, Charles Manson, Rasputin, sekä Ku Klux Klanin jäseniä. Kannessa on kuvattu myös tapahtuma, jossa Jack Ruby ampuu John F. Kennedyn salamurhasta syytetyn Lee Harvey Oswaldin. ==Kappaleet== # "The Heretic (The Lost Child)" (Blackie Lawless, Chris Holmes) – 7:22 # "The Real Me" (Pete Townshend) – 3:20 (The Who -cover) # "The Headless Children" (Lawless) – 5:46 # "Thunderhead" (Lawless, Holmes) – 6:49 # "Mean Man" (Lawless) – 4:47 # "The Neutron Bomber" (Lawless) – 4:10 # "Mephisto Waltz" (Lawless) – 1:28 # "Forever Free" (Lawless) – 5:08 # "Maneater" (Lawless) – 4:46 # "Rebel in the F.D.G." (Lawless) – 5:08 ==Bonusraidat== Zomba Records julkaisi albumin vuonna 1998 uudelleenmasteroituna seuraavin bonusraidoin: # "Locomotive Breath" (Ian Anderson) – 2:59 (Jethro Tull -cover) # "For Whom The Bell Tolls" (Lawless) – 3:47 # "Lake Of Fools" (Lawless) – 5:32 # "War Cry" (Lawless) – 5:33 # "L.O.V.E. Machine" (Lawless) – 4:47 # "Blind In Texas" (Lawless) – 6:23 "L.O.V.E. Machine" ja "Blind in Texas" äänitettiin Hammersmith Odeonin konsertissa Lontoossa vuonna 1989. ==Kokoonpano== ===Yhtyeen jäsenet=== * Blackie Lawless – laulu, kitara * Chris Holmes – soolokitara * Johnny Rod – basso, laulu ===Vierailevat muusikot=== * Frankie Banali – rummut, lyömäsoittimet * Ken Hensley – kosketinsoittimet * Diana Fennel – taustalaulu * Lita Ford – taustalaulu * Mark Humphreys – taustalaulu * Jimi Image – taustalaulu * Minka Kelly – taustalaulu * Thomas Nellen – taustalaulu * Cathi Paige – taustalaulu * Mike Solan – taustalaulu * Kevin Wallace – taustalaulu * Melba Wallace – taustalaulu * Ron Wallace – taustalaulu === Muut tekijät === * Blackie Lawless - tuottaja * Mikey Davis - äänittäjä ja miksaaja * Tom Nellen - apulaisäänittäjä * Kosh - kannen suunnittelu * Dick Zimmerman - valokuvaus * Steve Hall - masterointi * George Marino - uudelleenmasterointi ==Singlet== * "The Real Me" * "Mean Man" * "Forever Free" ==Listasijoitukset== ===Albumilista=== Billboard (Pohjois-Amerikka) Vuosi Lista Sijoitus 1989 The Billboard 200 48 == Aiheesta muualla == * * Luokka:Vuoden 1989 albumit Luokka:W.A.S.P.:in albumit
Aarnialue

Aarnialue on Metsähallituksen tai Metsäntutkimuslaitoksen päätöksellä niiden omille maille perustettu alue, joka säästetään yleensä kaikelta taloustoiminnalta. Sukkession takia useimmista aarnialueista kehittyy aikaa myöten vanhoja kuusimetsiä, joissa on monipuolisempi eläimistö kuin talousmetsissä. Aarnialueille ovat tyypillisiä maahan jätetyt tuulen kaatamat puut, joihin on pesiytynyt kääpiä ja monenlaisia hyönteisiä, sekä pystyssä vielä pysyvät lahopuut, joihin tikat hakkaavat koloja. Näihin koloihin muuttavat sitten monenlaiset kolo- ja pökkelöpesijät.Haltialan aarnialue Helsingissä == Katso myös == * aarniometsä * vanha metsä == Lähteet == Luokka:Metsätalous *
Sukupuolirauhaset

Sukupuolirauhasia eli gonadeja ovat umpirauhasiin kuuluvat naisen munasarjat ja miehen kivekset. Lisäksi miehillä on lisäsukupuolirauhasia, joita ovat siemenjohtimen avartuma, bulbouretraalirauhanen, eturauhanen ja rakkularauhanen. Naisen munasarjat erittävät estrogeeneja eli naishormoneja ja progesteroneja eli keltarauhashormoneja. Kiveksien välisolut puolestaan erittävät androgeeneja eli mieshormoneja, joilla on suuri vaikutus ihmisen kasvuun. Sekä naisten että miesten sukupuolirauhasten erittämiä hormoneja erittyy myös vastakkaisella sukupuolella. Luokka:Sukupuolielimistö Luokka:Umpieritysrauhaset
Olena Zubrylova

Olena Mykolajivna Zubrylova (, , , s. 25. helmikuuta 1973, o.s. Ogurtsova) on ukrainalaissyntyinen ampumahiihtäjä, joka on edustanut Valko-Venäjää vuodesta 2003 lähtien. Zubrylova on voittanut neljä maailmanmestaruutta: 15 kilometrillä, takaa-ajossa ja yhteislähtökilpailussa 1999 sekä yhteislähtökilpailussa 2002. Kaikkiaan hänellä on 17 MM-kisamitalia: neljä kultaa, viisi hopeaa ja kahdeksan pronssia. Olympialaisissa paras sijoitus henkilökohtaisella matkalla on viides sija Torinon 2006 kisojen sprintissä. Maailmancupin osakilpailuvoittoja hänellä on 21 kappaletta, ja kokonaiskilpailussa hän on kahdesti sijoittunut toiseksi ja kerran kolmanneksi. == Lähteet == * Luokka:Ukrainalaiset ampumahiihtäjät Luokka:Valkovenäläiset ampumahiihtäjät Luokka:Vuonna 1973 syntyneet Luokka:Elävät henkilöt
Daakialaiset

Daakialaiset (, ) olivat kansa antiikin Daakiassa (suurin piirtein nyky- Romaniassa) ja osissa Moesiaa Etelä-Euroopassa. He puhuivat daakiaa, jonka juuria ei ole kunnolla saatu selville, mutta sillä on yhteyksiä traakiaan ja albaniaan. Ensimmäinen maininta heistä on roomalaisten lähteissä, mutta antiikin historioitsijat ovat eri mieltä, kuuluvatko daakialaiset traakialaisiin vai ei. Strabon määritteli, että daakialaiset olivat Getai- kansaa, jotka asuivat Pannonian tasangolla nykyisessä Transilvaniassa. == Uskonto == Daakialaisten uskonto perustui Zalmoxis-nimisen jumalan palvontaan. == Väkiluku == Daakialaisten väkiluvun arvioksi saadaan n. 2 000 000 asukasta, kun verrataan kaikkia lähteitä. Arvioitu armeijan suurin miesvoima olisi ollut 200 000 miestä. == Sotilaat == Trajanuksen johtamia roomalaisia vastaan jalan taistelleet daakialaiset sotilaat olivat suurikokoisia, jänteviä, parrakkaita ja pitkätukkaisia. He pukeutuivat paksuihin sarkavaatteisiin ja käyttivät aseinaan lyhyitä miekkoja ja pyöreitä kilpiä. Daakian alkuperäinen väestö hupeni sodissa. == Lähteet == Luokka:Daakia Luokka:Seulonnan keskeiset artikkelit
Xaphoon

Xaphoon on ulkoisesti nokkahuilua muistuttava puupuhaltimiin kuuluva soitin. Sen ääni on kuitenkin lähempänä klarinettia tai saksofonia, koska siinä käytetään ruokolehteä kuten saksofonissa. Ensimmäisen xaphoonin kehitti havaijilainen Brian Lee Wittman vuonna 1976. Xaphooneja valmistetaan bambusta ja muovista. Xaphooneista yleisempiä ovat C- ja Bb-vireiset, harvinaisempia ovat matala G-vireinen ja korkein, D-vireinen. Xaphoonin ääniala kattaa kaksi oktaavia (esimerkiksi c1–c3). ==Aiheesta muualla== *xaphoon.com *Improvisasjon on the Xaphoon Ääninäyte: Stardust * Luokka:Puupuhaltimet
Ulkokorva

Ulkokorva (auris externa) käsittää korvan osista korvalehden ja korvakäytävän. Muita korvan osia ovat välikorva ja sisäkorva. Korvakäytävä kuljettaa ilmassa paineaaltoina kulkevat äänet tärykalvolle, jossa ääni muuttuu mekaaniseksi tärykalvon värähdellessä. Ulkokorvan tehtävänä on kerätä ääniaaltoja ilmasta korvakäytävään. Joillakin lajeilla korvalehden merkitys on suurempi kuin toisilla. ==Lähteet== ==Kirjallisuutta== * ==Aiheesta muualla== *Solunetti: Ulkokorva eli auris externa Luokka:Korva Luokka:Akustiikka
Seven Network

Seven Network (puhekielessä Channel Seven tai Seven) on kaupallinen televisiokanava Australiassa, jonka omistaa Seven West Media Limited.About Us, Seven West Media, viitattu 15.3.2021 Se on yksi Australian viidestä suuresta ilmaiskanavasta. Kanavan pääkonttori sijaitsee Sydneyssä. Kanava juontaa juurensa vuoteen 1956, jolloin ensimmäiset VHF7-taajuudella lähettäneet tv- asemat perustettiin Melbourneen ja Sydneyyn.Seven Network 1950s, AusTVHistory, viitattu 15.3.2021 Vuosina 1963-1970 ja 1987-1991 kanava tunnettiin nimellä Australian Television Network. Kanavalla esitettäviä ohjelmia ovat muun muassa Home and Away, Australia's Got Talent, Big Brother, The Voice ja Australian rajalla. Vuonna 2020 Seven Network oli Australian toiseksi katsotuin televisiokanava Nine Networkin jälkeen. ==Lähteet== ==Aiheesta muualla== * Kanavan viralliset sivut *
Psykologismi

Psykologismi on 1800-luvulla vallinnut ajattelutapa, jonka mukaan psykologialla voi selittää muita, mutta ei psykologisia ilmiöitä. Yleisimmät psykologismin lajit ovat looginen ja matemaattinen psykologismi. Loogisen psykologismin mukaan logiikan lait perustuvat psykologisiin lakeihin. Se siis katsoi, ettei logiikka ole itsenäinen tieteenala. Edmund Husserl vastusti psykologismia siksi, että hän katsoi logiikan lakien olevan universaaleja, eivätkä ne voisi siksi perustua psykologian kontingentteihin lakeihin. == Aiheesta muualla == * Stanford Encyclopedia of Philosophy: Psychologism Luokka:Filosofiset opit Luokka:Logiikka Luokka:Matematiikan filosofia Luokka:Psykologia
Tekko

Tekko (myös Tekkō, ) on yksi Ryūkyū kobujutsun aseista. Se on eräänlainen nyrkkirauta. Se on pienin kobujutsuaseista ja tuo täten taistelijat lähemmäksi toisiaan. Tekot voidaan periaatteessa tehdä mistä tahansa kovasta materiaalista, mutta yleensä ne valmistetaan alumiinista, raudasta, teräksestä tai puusta. Tekko syntyi luultavasti siten, että eräs bushi oli käyttänyt hevosenkenkää aseena yllätyshyökkäystä vastaan. Tästä myöhemmin kehitettiin yksinkertainen ja tehokas käsiase. Se sai nopeaa suosioita helppona, pienenä, mutta silti vaarallisena aseena. == Lähteet == *Weapons of RyuKyu Kobujutsu *Weapons: Tekko Luokka:Lähitaisteluaseet Luokka:Kobujutsu
Pat Cox

Pat Cox (s. 28. marraskuuta, 1952, Dublin, Irlanti) on irlantilainen liberaalipoliitikko ja entinen tv-journalisti. Hän toimi Euroopan parlamentin jäsenenä vuosina 1989–2004 ja sen puheenjohtajana vuosina 2002–2004. Josep Borrell valittiin hänen seuraajakseen. Vuonna 2004 Pat Cox sai Kaarle Suuren palkinnon ansioistaan Euroopan asioiden edistämisessä. ==Lähteet== == Aiheesta muualla == * Luokka:Irlantilaiset europarlamentaarikot Luokka:Euroopan parlamentin puhemiehet Luokka:Vuonna 1952 syntyneet Luokka:Elävät henkilöt
Luonnolliset yksiköt

Luonnolliset yksiköt ovat joukko luonnon peruspiirteisiin perustuvia fysiikan yksikköjärjestelmiä. Luonnolliset yksiköt nimensä mukaisesti perustuvat luonnon ominaisuuksiin eikä ihmisten välisiin sopimuksiin kuten esimerkiksi metri tai sekunti. Tunnetuimmat näistä yksiköistä ovat Planckin yksiköt, joita usein nimitetään luonnollisiksi yksiköiksi, vaikka muitakin on kehitetty. Planckin yksiköt on ainoa vapaanavaruuden ominaisuuksiin perustuva järjestelmä, sillä muissa järjestelmissä käytetään hiukkasten, objektien tai prototyyppien ominaisuuksia. Kuten muissakin järjestemissä luonnollisissa yksiköissä on perusyksiköt ja niistä johdettuja johdannaisyksiköitä. Perusyksiköt ovat pituus, massa, aika, lämpötila, ja sähkövaraus. Lämpötilan ja sähkövarauksen perustuvuudesta on kuitenkin muitakin mielipiteitä. Planckin yksiköiden lisäksi luonnollisiin yksiköihin kuuluvat: * Stoneyn yksiköt * Schrödingerin yksiköt * Harteen yksiköt * Diracin yksiköt * Geometrisoidut yksiköt * N-body yksiköt Luokka:Yksiköt bs:Prirodne jedinice sr:Природне јединице sh:Prirodne jedinice
Jänkä

Jänkä voi viitata seuraaviin: * aava tai vähäpuinen Pohjois-Suomen suotyyppi, neva tai letto * Jänkä (lehti), lappilainen kulttuurilehti * Jänkä, sukunimenä: ** Erika Jänkä (s. 1995), suomalainen ampumahiihtäjä ** Marika Jänkä (s. 1983), suomalainen kestävyysjuoksija. == Lähteet ==
Uskontopsykologia

Uskontopsykologia on uskonnollisen toiminnan ja käyttäytymisen psykologista tutkimusta. == Uskontopsykologisia näkemyksiä == * Behaviorismissa katsotaan, että uskonto on ympäristön tuote ja lähtöisin oppimisesta. * Psykoanalyysissä erityisesti Sigmund Freud ajatteli, että uskonto on selitettävissä lapsuuden tarpeiden kautta. * Humanistinen psykologia korostaa uskonnon merkitystä persoonallisuuden kasvussa ja oman itsen löytämisessä. * Neuroteologia tutkii aivotoiminnan ja uskonnollisten kokemusten välistä korrelaatiota. == Tunnettuja uskontopsykologian tutkijoita == * William James * Sigmund Freud * C. G. Jung * Alfred Adler * Erik H. Erikson * Erich Fromm * Rudolf Otto * Allen Bergin * Robert Emmons * Kenneth Pargament * James Hillman == Katso myös == * Uskontotiede == Kirjallisuutta == * * * == Aiheesta muualla == * Uskontopsykologian esittely (HY). * Psychology of religion.org. * Psychology of religion pages. * Psychology of Religious Doubt . * Luokka:Seulonnan keskeiset artikkelit
Jänkä (lehti)

Jänkä on lappilainen kulttuurilehti. Lehden ensimmäinen numero oli syysnumero vuodelta 2005. Julkaisijana toimii Jänkä ry. Lehden päätoimittaja on Paula Alajärvi. Lehden teemana on lappilainen kulttuuri koko laajuudessaan. Lehti pyrkii välttämään elitististä leimaa julkaisemalla artikkeleita lähtökohtanaan lappilaisuus ja lappilainen kansankulttuuri. Lehden numeroissa on käsitelty muun muassa saamelaista musiikkia, teatteriseurueita ja lappilaisia taiteilijoita. Lehdessä julkaistaan myös runoja, sarjakuvia ja kolumneja. Kirjoittajana on ollut muun muassa taiteilija Erkki Alajärvi. Lapin taidetoimikunta myönsi lehdelle vuoden 2011 taidepalkinnon.Lapin taidepalkinnot myönnettiin Mirjam Kälkäjälle ja Jänkä-lehdelle, Kaleva, 15.12.2011 Vuonna 2012 lehti sai Kulttuurilehtien laatupalkinnon. == Lähteet == ==Aiheesta muualla== * Jänkä-lehden kotisivut Luokka:Suomalaiset kulttuurilehdet
Erkki Alajärvi

Erkki Olavi Alajärvi (1. marraskuuta 1942 Rovaniemi – 5. maaliskuuta 2015 Sodankylä) oli lappilainen taiteilija ja kuvanveistäjä. Hän kilpaili myös painissa. thumb|upright|Andreas Alarieston muistomerkki vuodelta 2000 on Sodankylän Lokassa. Alajärvi käytti veistoksissaan usein materiaalina puuta. Hänet tunnetaan myös lavastajana muun muassa Velho- oopperastahttps://web.archive.org/web/20071230021133/http://www.netti.fi/~yllas/2ooppe.htm, sekä kirjailijana. Hänen kirjalliseen tuotantoonsa kuuluvat omakustanteiset Mateenlänget-esseekokoelma sekä Peilin syy -runoteos. Vuonna 2008 Alajärvi toimitti ja kuvitti runokokoelman Raskaan sarjan runoja. Kirjassa on runoja ja aforismeja häneltä ja entisiltä painijoilta Pertti Ukkola, Tomas Johansson, Eero Suvilehto, Osmo Hekkala ja Aleksandr Karelin. Painissa Alajärvi saavutti kreikkalais-roomalaisen tyylin SM-kultaa vuonna 1966 ja SM-hopeaa vuonna 1972. Hän edusti urallaan Helsingin Jyryä, Lapin Veikkoja ja Viipurin Voimailijoita. Alajärvelle myönnettiin valtion taiteilijaeläke 2013. == Lähteet == == Aiheesta muualla == *Erkki Alajärvi - Ovatko mateenlänget taidetta?, Kaltio.fi, nro 2/2001 *Lappilaisia omakustantajia: Aate (Erkki Alajärvi), Lapin Kirjallisuusseura *Taiteilija Erkki Alajärven verstaan viimeinen hetki — tältä näyttävät pian katoavat seinämaalaukset , Lapin Kansa 31.8.2017 (vaatii tunnukset) Luokka:Suomalaiset kuvanveistäjät Luokka:Suomalaiset kreikkalais- roomalaisen tyylin painijat Luokka:Vuonna 1942 syntyneet Luokka:Vuonna 2015 kuolleet
Täysteräväpiirto

Täysteräväpiirto on merkintä, jolla teräväpiirtotelevisiot ja muut näytöt määritellään kuuluvaksi niihin näyttöihin, jotka yltävät 1 920 × 1 080 pikselin tarkkuuteen (1080i ja 1080p). Merkinnästä käytetään myös nimitystä Full HD erityisesti markkinointiterminä. Teräväpiirtotelevision tarkin nykyinen kuvatarkkuus sisältää 2 073 600 pikseliä. Kuvaformaatti 1080p antaa parhaimman käsityksen täysteräväpiirron tarkkuudesta. Kuva on käytännössä yhtä tarkkaa kuin 1080i, joka on saman kuvatarkkuuden lomitettu kuva. 1080p:tä pidetään standardina filmille kuvatun materiaalin (muun muassa useimmat elokuvat) levityksessä täysteräväpiirtoisena HDTV:ssä. Televisioiden ja videotykkien kohdalla täysteräväpiirrolla tarkoitetaan, että laite pystyy näyttämään 1 920 × 1 080 -tarkkuuden kuvaa ilman skaalausta. Kyseiset laitteet voivat toistaa siis 1080i- ja mahdollisesti 1080p-tarkkuuden videota. Yleensä täysteräväpiirtotermiä käytetään HD ready -termin kanssa, jolloin laitteen HD ready -ominaisuuksien lisäksi kuluttajalle selviää, että laite voi toistaa 1 920 × 1 080 -tarkkuuden videota. Videokameroissa ja digikameroissa täysteräväpiirtotermiä käytetään kuvaamaan kameran mahdollisuutta kuvata 1080i- ja mahdollisesti myös 1080p-materiaalia. ==1080p-kuva== Digitaalisessa lähetyksessä eli DVB-standardissa 1080p-kuvan kuvataajuudet on määritelty 24, 25 ja 30 kuvaan per sekunti. Kuvan viemän kaistanleveyden takia vielä ei ole määritelty 50 tai 60 ruudun kuvanpäivitystä, vaan nämä saattavat tulla käyttöön parempien pakkausalgoritmien ja siirtoteiden kehityksen myötä. PAL- standardin SDTV:ssä kuva päivitetään Euroopassa lomitettuna 50 kertaa, ja se on siten hieman sulavampi kuin filmille kuvattu 24 kertaa päivittyvä kuva. Lomitetun kuvan on yleisesti havaittu toimivan paremmin urheilulähetyksissä, joissa kuvataan liikettä tai kamera on paljon liikkeessä. Video- ja digikameroissa täysteräväpiirtotermiä käytetään kuvaamaan kameran mahdollisuutta kuvata 1080i- ja mahdollisesti myös 1080p-materiaalia. Jotkin elokuvat, kuten Star Wars: Episodi III – Sithin kosto, Klik! ja muutamat sarjat on kuvattu suoraan täysteräväpiirron 1080p-digitaaliformaatissa ja myös leikattu siinä muodossa. 35 mm:n filmin tarkkuus ylittää 1080p:n tarkkuuden, vaikka filmin ja digitaalikuvan laatua onkin vaikeaa verrata suoraan keskenään. Kuvan laatu riippuu myös HDTV:ssä yleisesti käytetyn MPEG-2- tai MPEG-4-pakkausalgoritmien tuottamasta bittivirran määrästä. ==Katso myös== *Ultra HD *Blu-ray *HD DVD *HDMI Luokka:Televisiotekniikka Luokka:Seulonnan keskeiset artikkelit
The Warriors EP, Volume 2

The Warriors EP, Volume 2 on yhdysvaltalaisen rockyhtye P.O.D.:n kolmas EP. Se julkaistiin vuonna 2005 ennen yhtyeen kuudetta studioalbumia Testifyä. EP sisälsi muun muassa kappaleiden Wildfire ja Boom live-esitykset sekä kaksi Testify-levyn demoa. == Kappaleet == # If It Wasn't for You # Teachers (Palm Springs Demo) # Ya Mama (Palm Srings Demo) # Why Wait? # Eyes of a Stanger # Boom (Live at Cornerstone) # Wildfire (Live at Cornerstone) == Arviot == * Christianity Today: http://www.christianitytoday.com/music/reviews/2005/warriorsep.html * Imperiumi: 5/10 * Jesus Freak Hideout: http://www.jesusfreakhideout.com/cdreviews/TheWarriorsEpVol2.asp == Lähteet == Luokka:Vuoden 2005 EP:t Luokka:P.O.D.:n albumit
Emanuel Granberg

Emanuel Granberg (vuoteen 1773 Gumse, 18. helmikuuta 1754 Vihanti – 1. elokuuta 1797 Oulu) oli suomalainen taidemaalari, erityisesti kirkkomaalari. Granbergin isä oli Vihannin ensimmäinen kappalainen Michael Gumse. Granberg otti käyttöön äidinäitinsä sukunimen.Vihannin seurakunta Granbergin teoksia on Kansallismuseossa. Hän on maalannut seuraavien kirkkojen maalaukset: Muhos 1773–1774, joka oli Emanuel Granbergin ensimmäinen suuri tilaustyö, Oulunsalo, Raahe, Vihanti 1787 ja Sotkamo 1787. Paltaniemen kuvakirkossa on hänen maalauksiaan, jotka on aiemmin kirjattu Mikael Toppeliuksen nimiin.Nikkemedia Ne ovat kuitenkin osin tuhoutuneet ja menneet restauroinneissa pilalle.Paltaniemen kirkko Granbergin elämänvaiheita on Vihannin seurakunnan pyynnöstä tutkinut Paula Mäkelä.Matkailuoppaat Granbergin maalauksista on Oulun taidemuseossa 46 lainattavaa diaa.Oulun taidemuseo == Lähteet == * Kuvataiteilijamatrikkeli === Viitteet === ==Aiheesta muualla== *Paltaniemen kuvakirkko, kuvia *Paltamon vanha kirkko *Onni Okkonen, Suomen taiteen historia, s. 252 Luokka:Suomalaiset taidemaalarit Luokka:Vuonna 1754 syntyneet Luokka:Vuonna 1797 kuolleet
Päivi Tikkanen

Päivi Marja Sinikka Tikkanen (o.s. Kunttu, s. 19. tammikuuta 1960 Savitaipale) on suomalainen kestävyysjuoksija. Tikkasella on yhteensä 22 ratamatkojen Suomen mestaruutta Kalevan kisoista joista 10 tuli peräkkäin 3 000 metrin juoksusta. Lisäksi hänellä on neljä Suomen mestaruutta maastojuoksussa ja yksi puolimaratonilla. Himmeämpiä mitaleita Suomen-mestaruuskilpailuista hänellä on 24 kappaletta ja henkilökohtaisia SM-mitaleita yhteensä 49 kappaletta. Vielä 41-vuotiaana vuonna 2001 hän juoksi pronssille Kalevan kisoissa 5 000 metrillä. Tikkanen on eniten mitaleita ja Kalevan malja -pisteitä kerännyt yleisurheilija. Suomi–Ruotsi-maaotteluun Tikkanen osallistui 16 kertaa joissa kertyi yhteensä 27 kilpailua. Kansainvälisellä tasolla Tikkanen menestyi parhaiten 3 000 metrin juoksussa josta hänellä on neljäs sija Tokion MM- kisoista 1991 ja kuudes sija Splitin EM-kisoista 1990. Tokion MM-kisoissa Tikkanen juoksi 33 vuotta säilyneen Suomen ennätyksen 8.41,30. Puolimaratonin MM-kisoissa 1992 Tikkanen sijoittui sijalle 13. Vuonna 1989 hän voitti Berliinin maratonin silloisella Suomen ennätys -ajalla 2.28.45. Tikkanen edusti Viipurin Urheilijoita ja häntä valmensi myös kestävyysjuoksijana tunnettu miehensä Esa Tikkanen. == SM-mitalit == * 1 500 m ** Kultaa: 1987, 1990 ** Hopeaa: 1985, 1991 ** Pronssia: 1984, 1992, 1994, 1995 * 3 000 m ** Kultaa: 1985–1994 (10 kpl) ** Pronssia: 1983, 1984 * 5 000 m ** Kultaa: 1996, 1998 ** Hopeaa: 1995 ** Pronssia: 2001 * 10 000 m ** Kultaa: 1989–1992, 1995–1998 (8 kpl) ** Hopeaa: 1988, 1993 ** Pronssia: 1986, 1999 * Puolimaraton ** Kultaa: 1998 * Maastojuoksu 5 km ** Kultaa 1986, 1990 ** Hopeaa 1984, 1988, 1989, 1991, 1992 ** Pronssia 1985, 1987 * Maastojuoksu 6 km ** Kultaa 1993, 1998 ** Hopeaa 1999 == Katso myös == * Luettelo 3 000 metrin juoksun Suomen mestareista == Lähteet == * * === Viitteet=== ==Aiheesta muualla== * Ylen Elävä arkisto: Päivi Tikkasen tuplapotti 1985 Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1960 syntyneet Luokka:Elävät henkilöt